Claudio Licciardello

Claudio Domenico Licciardello (født 1986) er en italiensk friidrettsutøver, som spesialiserer seg på 400 meter sprint. 

Hans beste resultat hittil er sølv på 400 meter og gull på 4 x 400 meter stafett ved EM i friidrett innendørs 2009. 

 Karriere som junior 
Licciardello fikk bronse på 400 meter ved European Youth Olympic Festival i 2003, som ble arrangert i Paris i Frankrike. Året etter deltok han ved junior-VM i friidrett 2004 i Grosseto, men ble slått ut i semifinalen, med tiden 47,35. 

 Karriere som senior 
Hans første store seniormesterskap var VM i friidrett 2005 i Helsingfors. Her løp Italia på 3.04,40 i sitt innledningsheat, og gikk ikke videre til finalen.IAAF - 10th IAAF World Championships in Athletics > 4x400 Metres Relay, besøkt 30. april 2013. 

Licciardello deltok i EM 2006 i Göteborg, der han ble utslått i semifinalen på 400 meter. Det italienske stafettlaget på 4 x 400 meter ble slått ut i innledningsheatet. Ved Europacupen i friidrett for klubblag (European Champion Clubs Cup) fikk han gull på 400 meter både i 2006 og 2007. På nasjonalt nivå fikk han gull på 400 meter i det italienske mesterskapet for lag utendørs, og sølv på samme distanse innendørs, i 2007. 

I 2008 vant han 400 meter i det italienske mesterskapet innendørs. Ved Europacupen i friidrett i Annecy fikk han sølv, og han fikk også sølv ved Europacupen i friidrett innendørs i Moskva. Han deltok også i OL 2008, der han gikk videre fra innledningsheatet med tiden 45,25, men ble slått ut i semifinalen, der han løp på tiden 45,64 og kom sist i sitt semifinaleheat. 

Det store gjennombruddet kom på hjemmebane under innendørs-EM 2009 der han tok sølv på 400 meter etter Johan Wissman, og i tillegg var med på vinne gull på 4 x 400 meter stafett, sammen med Jacopo Marin, Matteo Galvan og Domenico Rao.European Athletics – Torino ITA 6 – 8 March Indoor, besøkt 19. april 2011. Han vant også gull på 400 meter for andre år på rad, ved det italienske mesterskapet innendørs i 2009. 

Ved Europacupen i friidrett for klubblag 2010 i Vila Real de Santo António i Portugal fikk han igjen sølv på 400 meter, mens han ved Lag-EM i friidrett 2010 i Bergen kom på 4.-plass. Han deltok også på det italienske laget som kom på 8.-plass i finalen. Licciardello løp her sammen Marco Vistalli, Luca Galletti, og Andrea Barberi. 

I 2012 ble han for første gang italiensk mester på 400 meter utendørs, i juli. Han løp på 46,15, og vant med det foran hhv. Isalbet Juarez og Lorenzo Valentini. Internasjonalt vant han også en ny gullmedalje - han vant 400 meter ved Europacupen i friidrett for klubblag i Vila Real de Santo António. 

 Referanser 


 Eksterne lenker 

 Profil hos European Athletics
 Profil hos det italienske friidrettsforbundet
 Profil hos All-Athletics.com 

Kategori:Italienske sprintere
Kategori:Europamestere i friidrett
Kategori:Italienske mestere i friidrett
Kategori:Deltakere for Italia under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Italia under EM i friidrett innendørs 2009